b"\n_START_ARTICLE_\nErick Thohir\n_START_SECTION_\nVida personal\n_START_PARAGRAPH_\nErick Thohir n\xc3\xa9ixer el 30 de maig de 1973. El seu pare \xc3\xa9s Teddy Thohir, co-propietari del grup automobil\xc3\xadstic Astra International amb William Soeryadjaya. El seu germ\xc3\xa0, Garibaldi Thohir, \xc3\xa9s un banquer d'inversi\xc3\xb3. Tamb\xc3\xa9 t\xc3\xa9 una germana, Rika Thohir. En la seva joventut, va col\xc2\xb7laborar en els negocis de la seva fam\xc3\xadlia. Thohir va rebre el seu mestratge en Administraci\xc3\xb3 de Negocis i M\xc3\xa0rqueting a la National University de Calif\xc3\xb2rnia l'any 1993. Actualment aquesta casat amb Elizabeth Tjandra, amb la qual t\xc3\xa9 quatre fills. Professa la religi\xc3\xb3 isl\xc3\xa0mica, i es considera moderat. La seva fortuna es calcula actualment en 25.000 milions de d\xc3\xb2lars.\n_START_SECTION_\nCarrera\n_START_PARAGRAPH_\n\xc3\x89s un dels magnats principals dels mitjans escrits i audiovisuals del seu pa\xc3\xads. El 1993 va iniciar les seves activitats en el camp dels mitjans de comunicaci\xc3\xb3 quan crec Mahaka Group, al costat de Muhammad Lutfi, Wisnu Wardhana i R. Harry Zulnardy. El 2011 va esdevenir el propietari del diari Indonesi Republika, aix\xc3\xad com m\xc3\xa0xim accionista de la cadena de televisi\xc3\xb3 JakTV. Tamb\xc3\xa9 \xc3\xa9s el fundador de dues organitzacions de car\xc3\xa0cter filantr\xc3\xb2pic i ben\xc3\xa8fic al seu pa\xc3\xads: Darma Bakti Mahaka Foundation i Dompet Dhuafa Republika.\n_START_SECTION_\nActivitat esportiva\n_START_PARAGRAPH_\nDespr\xc3\xa9s de les negociacions que van comen\xc3\xa7ar l'any 2011 amb l'ex agent de b\xc3\xa0squet Jason Levien i amb el propietari Joshua Harris, Thohir va passar a formar part del consorci que va comprar els Philadelphia 76ers, en un consorci que inclo\xc3\xafa a l'actor Will Smith, la seva esposa Jada Pinkett Smith i Levien. Thohir va esdevenir el primer asi\xc3\xa0tic a posseir, en la seva totalitat o en part, un equip de l'NBA._NEWLINE_Thohir actualment \xc3\xa9s president de l'Associaci\xc3\xb3 d'\xc3\x80sia Sud-Oriental de B\xc3\xa0squet i fins a 2006, president de l'Associaci\xc3\xb3 Indon\xc3\xa8sia de B\xc3\xa0squet (Persatuan Bola Basket Seluruh Indon\xc3\xa8sia). Ell tamb\xc3\xa9 \xc3\xa9s propietari del els equips de b\xc3\xa0squet del seu pa\xc3\xads Satria Muda BritAma Jakarta i Indon\xc3\xa8sia Warriors._NEWLINE_Erick Thohir \xc3\xa9s propietari del club de futbol Indonesi Persib Bandung._NEWLINE_El 2012, Thohir i Levien es van convertir en els m\xc3\xa0xims propietaris de l'equip de la Major League Soccer D.C. United._NEWLINE_Al setembre de 2013, el president i propietari del Inter de Mil\xc3\xa0 Massimo Moratti va confirmar que estava en converses per vendre una participaci\xc3\xb3 majorit\xc3\xa0ria del 70% al club a Thohir. El 15 d'octubre de 2013, despr\xc3\xa9s d'una llarga negociaci\xc3\xb3, la societat International Sports Capital, liderada per Thohir, es converteix en l'accionista majoritari de l'Inter, quan pren el control del 70% de les accions del club.  El 15 de novembre de 2013, el consell d'administraci\xc3\xb3 de l'equip milanes nomena Thohir com a nou president de l'Inter de Mil\xc3\xa0, en substituci\xc3\xb3 de Moratti, qui romandr\xc3\xa0 al club com a President Honorari."